iAnatropi.gr

Lila "Apotipoma" Live Concert στην Τεχνόπολη
2025-09-11 21:00 - 23:59 UTC
Η LILA, η πιο εκρηκτική παρουσία της σύγχρονης ελληνικής urban – pop σκηνής έρχεται την Πέμπτη 11 Σεπτεμβρίου στην Τεχνόπολη Δήμου Αθηναίων για να αφήσει το αποτύπωμα της.
Με αφορμή την κυκλοφορία του πρώτου της ολοκληρωμένου άλμπουμ, με τίτλο “APOTIPOMA”, η LILA παρουσιάζει το πιο EXXXTRAAA Live show και σας ταξιδεύει οπτικοακουστικά σε όλα τα διαφορετικά vibes αυτού του άλμπουμ.
Από τα motivational ΑΜΑΝΕ και BOSS μέχρι το ξεσηκωτικό ΜΑΝΙΑΤΙΚΟ, το συναισθηματικό APOTIPOMA και το ταξιδιάρικο XENA, σας καλεί να ζήσετε μαζί μια νύχτα – σταθμό στο μουσικό τοπίο της Αθήνας.
Σε μόλις δύο χρόνια, η LILA έχει εξελιχθεί σε σύμβολο της σύγχρονης γυναικείας παρουσίας στη μουσική. Παίζει με τα genres, τα φέρνει στα μέτρα της, και δημιουργεί μια νέα pop αισθητική – ένα είδος μοναδικά δικό της.
Μια performer που δεν ανεβαίνει απλώς στη σκηνή – την κατακτά. Με δεκαμελή ομάδα χορευτών, live μουσικούς, ατμοσφαιρικά φώτα / visuals και ακραία ενεργεια, η LILA στήνει ένα show υπερθέαμα.
Έλα μαζί να τραγουδήσεις δυνατά τις διαμαντένιες και πολυαγαπημένες επιτυχίες που την καθιέρωσαν, όπως «Dejavu», «Atoutaler», «Anasaino kai Zalizomai», «Allou», «9αρι», «Κοινό Μυστικό», «Χειροβομβίδα» και πολλά ακόμα και θα έχεις την ευκαιρία να απολαύσεις για πρώτη φορά ζωντανά τα εννέα ολοκαίνουργια κομμάτια που συνθέτουν το “APOTIPOMA”.
Αποτελούμενο από εννέα πρωτότυπα κομμάτια, το άλμπουμ ξεδιπλώνει μια πορεία γεμάτη ρυθμό, ευαισθησία και δύναμη. Στοιχεία από rap, reggaeton, afrobeat, pop, balkan, k-pop και latin – όλα συνθέτουν ένα φρέσκο αλλά οικείο ηχητικό τοπίο, με τη LILA: αυθεντική, απρόβλεπτη, EXXXTRAAA!
Αυτή δεν είναι απλά μια συναυλία.
Είναι μια γιορτή ελευθερίας, αυτοέκφρασης, αγάπης, πίστης και δημιουργικότητας, ένα αποτύπωμα που θα αφήσει η LILA σε όσους την ακολουθούν και την αγαπούν.
Μη τη χάσεις. Ζήσε τη στιγμή. Γίνε κι εσύ μέρος αυτού του μοναδικού αποτυπώματος…
+ Special guests
ΤΙΜΕΣ ΕΙΣΙΤΗΡΙΩΝ
Early birds: 12€
Presale: 15€
On spot: 18€
Προπώληση: www.ticketmaster.gr

Ο Φίλος μου ο Λευτεράκης
2025-09-10 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Η ξεκαρδιστική θεατρική κωµωδία του Αλέκου Σακελλάριου σε σκηνοθεσία Ηλία Παπακωνσταντίνου. Ένα απολαυστικό µπέρδεµα παρεξηγήσεων που υπόσχεται άφθονο γέλιο και νοσταλγική ελληνική ατµόσφαιρα.
Πρωταγωνιστούν:

Γιώργος Ηλιόπουλος
Γιώργος Κοψιδάς
Μάρα ∆αρµουσλή
Ηλίας Παπακωνσταντίνου
Ιωάννα Κολονέλου και
Ιορδάνης Ιωαννίδης.
Στον ρόλο του γιατρού ο Χρήστος Φωτίδης.

Η παράσταση διατίθεται µε υπηρεσίες προσβασιµότητας: διερµηνεία στην Ελληνική Νοηµατική Γλώσσα, υπερτιτλισµό για λόγους προσβασιµότητας και ακουστική περιγραφή. Μία ώρα πριν από την έναρξη, θα πραγµατοποιείται απτική ξενάγηση στα σκηνικά στοιχεία, ενώ τα άτοµα που θέλουν να κάνουν χρήση των υπηρεσιών προσβασιµότητας, αφού προµηθευτούν το εισιτήριό τους, παρακαλούνται να πραγµατοποιήσουν τις κρατήσεις τους µέσω του askatlasep@gmail.com.
Οι υπηρεσίες προσβασιµότητας στην παράσταση σχεδιάζονται και παρέχονται από την ATLAS E.P. και υποστηρίζονται από την Οµάδα Εργασίας Προσβασιµότητας και Συµπερίληψης του ∆ήµου Αθηναίων.

Εισιτήρια: 5€

K. BHTA στην Τεχνόπολη
2025-09-10 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Εκδήλωση

Είναι ο μουσικός που πειραματίστηκε μέσα από τον ηλεκτρονικό ήχο και την ακουστική μουσική, ενώ τα άλμπουμ του βρήκαν χιλιάδες φανατικούς θαυμαστές και, μέσα από την ιδιαίτερη ποίηση του, συντρόφευσε τις πιο μοναχικές μας στιγμές. Ο Κ.Βήτα δημιούργησε ηχητικά τοπία σπάνιας ομορφιάς, ενώ η ποίησή του μας γνώρισε τον εσωτερικό του κόσμο, χάρη σε μία ειλικρινή εξομολόγηση που είναι και το χαρακτηριστικό ύφος της πρόζας του . Η αγάπη του ανάμεσα στην κιθάρα και τα συνθεσάιζερ δημιούργησε το ιδιαίτερο στυλ του αντιφατικού του ήχου. Ημιτελή τραγούδια σαν φευγαλέες σημειώσεις σε χαρτιά, ο δικός του τρόπος να μιλά για την αλήθεια που μόνο η ψυχή μας μπορεί να δει.
Την Τετάρτη 10 Σεπτεμβρίου, ο ποιητής της ηλεκτρονικής μουσικής, Κ. Βήτα, θα μας συναντήσει στην Τεχνόπολη για να μας ταξιδέψει μέσα από τα τραγούδια και την μουσική του. Σε αυτήν τη συναυλία θα μας κρατήσει συντροφιά με τραγούδια από όλο το φάσμα της μουσικής του, από τα πρώτα του άλμπουμ μέχρι και το πιο πρόσφατο «Το Χέρι». Μαζί του θα είναι και οι αγαπημένοι του μουσικοί, η μπάντα του, κι όλοι μαζί θα μας μεταφέρουν στα μοναδικά ηλεκτρονικά του τοπία.
Βάιος Μαχμουντές: συνθεσάιζερ
Βαγγέλης Μπαλιούσης: ηλεκτρονικό ντραμ σετ
Θάνος Καλέας : Dj Programming
Γιάννης Λαμπρόπουλος: επιμέλεια ήχου
Phil Hills: Επιμέλεια φωτισμών
Παραγωγή: Menta Art Events
Πληροφορίες:
Ώρα προσέλευσης: 19:30
Ώρα Έναρξης: 21:00
Προπώληση: Ticketmaster.gr

Σινεμά κάτω από τα αστέρια: Εγώ το ρομπότ
2025-09-10 20:30 - 22:00 | 117ο Δημοτικό Σχολείο Αθηνών, Μάχης Αναλάτου 70, Αθήνα
Στο Σικάγο του 2035 μ.Χ., ο ντετέκτιβ Ντελ Σπούνερ αναλαμβάνει να εξιχνιάσει την περίεργη αυτοκτονία του εφευρέτη των ρομπότ που υπηρετούν την ανθρωπότητα και ιδρυτή της εταιρίας εκμετάλλευσης τους. Τα στοιχεία θα οδηγήσουν στον Σόνι, ένα ρομπότ εξελιγμένο που αισθάνεται και σκέφτεται ανθρώπινα, αλλά και στην υποψία πως η ρομποτική μπορεί να απειλήσει το ανθρώπινο γένος.

Σινεμά κάτω από τα αστέρια: Ντάμπο
2025-09-10 20:30 - 22:00 | 12ο Γυμνάσιο – 12ο ΓΕΛ Αθηνών, Κειριαδών & Σφηττιών 1, Αθήνα
Από την Disney και τον οραματιστή σκηνοθέτη Τιμ Μπάρτον η ζωντανής δράσης περιπέτεια, Ντάμπο, βασισμένη στην πολυαγαπημένη κλασική ταινία, δίνει αξία στη διαφορετικότητα, υμνεί την οικογένεια και αφήνει τα όνειρα να μας ταξιδέψουν. Ο ιδιοκτήτης τσίρκου Μαξ Μεντίτσι (Ντάνι Ντε Βίτο) επιστρατεύει τον πρώην αστέρα Χολτ Φάριερ (Κόλιν Φάρελ) και τα παιδιά του να φροντίσουν έναν νεογέννητο ελέφαντα του οποίου τα τεράστια αφτιά είναι αιτία χλευασμού σε ένα ήδη ξεπεσμένο τσίρκο. Αλλά όταν ανακαλύπτουν ότι ο Ντάμπο πετάει, το τσίρκο ξαναζεί τις παλιές του δόξες, προσελκύοντας τον επιχειρηματία Β. Α. Βάντεβιρ (Μάικλ Κίτον), ο οποίος τοποθετεί το παράξενο παχύδερμο στο νέο του φαντασμαγορικό σόου, την Ονειροχώρα. Ο Ντάμπο απογειώνεται σε νέα ύψη στο πλευρό της γοητευτικής και ταλαντούχας ακροβάτριας Κολέτ Μαρσάντ (Εύα Γκριν) – ώσπου ο Χολτ ανακαλύπτει ότι κάτω από την εκτυφλωτική λάμψη, η Ονειροχώρα κρύβει σκοτεινά μυστικά.

Σινεμά κάτω από τα αστέρια: Κοντορίτο
2025-09-10 20:30 - 22:00 | 144ο Δημοτικό Σχολείο Αθηνών, Χατζηαποστόλου & Μετοχίτη, Αθήνα, Greece
Σε ένα ταπεινό και γραφικό χωριό στις ρίζες των Άνδεων, ένα δημοφιλές πουλί, ο Κοντορίτο περνάει καλά. Παίζει στην ποδοσφαιρική ομάδα, όλοι (σχεδόν) τον αγαπούν και βγαίνει με την πιο όμορφη κοπέλα του χωριού, τη Γιαγίτα. Δυστυχώς τα πράγματα παίρνουν άσχημη τροπή, όταν, εξαιτίας μίας αθώας φάρσας που στήνει ο Κοντορίτο, η Ντόνια Τρεμεμπούντα, η μαμά της Γιαγίτα, πέφτει θύμα απαγωγής από εξωγήινους. Η Γιαγίτα αποφασίζει να τον χωρίσει, και ο αντίπαλος του Κοντορίτο, ο Πέπε Κορτιζόνα, βρίσκει το κατάλληλο έδαφος για να την αποπλανήσει. Προκειμένου να ξανακερδίσει την καρδιά της Γιαγίτα, ο Κοντορίτο και ο ανιψιός του Κονέ, φεύγουν στο διάστημα για να σώσουν τη μέλλουσα πεθερά και τον ίδιο τον πλανήτη.
Τον Αύγουστο του 1949, ο Ρενέ Ρίος Μποτιλέρ, γνωστός με το ψευδώνυμο Πέπο, συστήνει τον Κοντορίτο, έναν ανθρωπόμορφο κόνδορα με αίσθηση του χιούμορ. Ο Κοντορίτο ήταν ένας έξυπνος και σκανταλιάρης φαρσέρ. Ξεπέρασε τα σύνορα της γενέτειρας του, της Χιλής, και έγινε ένας από τους πιο δημοφιλείς και θρυλικούς ήρωες κόμικς της Λατινικής Αμερικής. Χάρη στο σατανικό του χιούμορ, ο Κοντορίτο άφησε το σημάδι του στην ποπ κουλτούρα, όχι μόνο στη Χιλή αλλά και σε όλες τις ισπανόφωνες χώρες.

Σινεμά κάτω από τα αστέρια: Ουπς! Ο Νώε χάθηκε
2025-09-10 20:30 - 22:00 | 59ο Γυμνάσιο – 59ο ΓΕΛ Αθηνών, Σεκούνδου 10, Αθήνα, Greece
Πατέρας και γιος, δύο πλάσματα που ανήκουν στο φανταστικό είδος των φρουφρούληδων, καταφέρνουν να επιβιβαστούν στην κιβωτό του Νώε. Την τελευταία στιγμή, όμως, χωρίζονται κατά λάθος και αναζητούν πάση θυσία τρόπο να επανενωθούν.

Σιωπηλές Κραυγές
2025-09-09 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Θεατρική παράσταση σε σκηνοθεσία Σωτήρη Τσόγκα, που µιλάει για έναν ήρωα που πέρασε όλη του τη ζωή ως ηθοποιός του θεάτρου και τώρα δε µπορεί να πιστέψει ότι τελείωσε η καριέρα του και µία µάνα που µπροστά στα µάτια της δολοφονήθηκε ο γιος της από τους φασίστες στο Πραξικόπηµα στην Κύπρο το 1974.
Παίζουν: Σωτήρης Τσόγκας και Μαίρη Ραζή
Εισιτήρια: 5€

Μια άλλη Θήβα
2025-09-09 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Τρεις συνεχόμενες σεζόν συμπλήρωσε ήδη η παράσταση Μια άλλη Θήβα του Σέρχιο Μπλάνκο, που κλείνει σύντομα τον κύκλο της στο Θέατρο Κνωσός, έχοντας φτάσει συνολικά τους 120 χιλιάδες θεατές!

Η παράσταση-φαινόμενο, που αγαπήθηκε από το θεατρόφιλο κοινό τόσο για τη σκηνοθεσία του Βαγγέλη Θεοδωρόπουλου όσο και για τις καθηλωτικές ερμηνείες του Θάνου Λέκκα και του Δημήτρη Καπουράνη, θα ταξιδέψει σε όλη την Ελλάδα σε μια καλοκαιρινή περιοδεία με πάνω από 40 σταθμούς!

Έτσι το Θέατρο του Νέου Κόσμου θα δώσει την ευκαιρία σε ακόμα περισσότερους θεατές να δουν την παράσταση σε μια μεγάλη περιοδεία που θα ξεκινήσει τον Ιούνιο στα μεγαλύτερα ανοιχτά θέατρα της Αττικής για να συνεχιστεί όλο το καλοκαίρι σε σημαντικές σκηνές σε όλη την Ελλάδα!

Είναι μια παράσταση- εμπειρία, που επαινέθηκε ιδιαίτερα από την κριτική και συγκίνησε το κοινό, με το ανθρώπινο θέμα της, τον εξαιρετικό ρυθμό και την υποβλητική της ατμόσφαιρα. Τελευταία ευκαιρία για το θεατρόφιλο κοινό όλης της επικράτειας!
Η παράσταση
Ένας συγγραφέας συναντά επί σειρά μηνών μέσα στη φυλακή έναν εικοσάχρονο πατροκτόνο, τον Μαρτίν. Σκοπός του είναι να γράψει ένα έργο βασισμένο στην ιστορία του νεαρού κρατούμενου, στον οποίο προτείνει να ερμηνεύσει τον εαυτό του στη θεατρική σκηνή. Όταν τελικά αυτό απαγορεύεται από το αρμόδιο υπουργείο, τον ρόλο αναλαμβάνει ο Φεδερίκο, ένας νεαρός ηθοποιός με τον οποίο δουλεύει ταυτόχρονα πλέον ο συγγραφέας.
Ο Γαλλο-ουρουγουανός Σέρχιο Μπλάνκο, από τις πιο δυνατές σύγχρονες φωνές του ισπανόφωνου θεάτρου, μας παραδίδει μια σύγχρονη σπουδή για την ανδρική ταυτότητα, την καταπίεση, τη βία και το έγκλημα, την τιμωρία και τις διακρίσεις, αλλά ταυτόχρονα και τις ίδιες τις δημιουργικές διαδικασίες της τέχνης του θεάτρου, με αναφορές στο μύθο του Οιδίποδα αλλά και στο Έγκλημα και τιμωρία του Ντοστογιέφσκι.
Ο Βαγγέλης Θεοδωρόπουλος ανέδειξε το πολυεπίπεδο αυτό έργο, με μια σκηνοθεσία που επαινέθηκε ιδιαίτερα από την κριτική και το κοινό για τον εξαιρετικό ρυθμό και την υποβλητική της ατμόσφαιρα.
Η παράσταση αγαπήθηκε λόγω των εξαιρετικών ερμηνειών των ηθοποιών, του Θάνου Λέκκα στον ρόλο του Συγγραφέα και του Δημήτρη Καπουράνη στον διπλό ρόλο Μαρτίν/Φεδερίκο.
ΤΑΥΤΟΤΗΤΑ ΠΑΡΑΣΤΑΣΗΣ
Κείμενο: Sergio Blanco
Μετάφραση: Μαρία Χατζηεμμανουήλ
Σκηνοθεσία: Βαγγέλης Θεοδωρόπουλος
Σκηνογράφος: Κώστας Πολίτης
Ενδυματολόγος: Κλαιρ Μπρέισγουελ
Σχεδιασμός φωτισμών – Video – Trailer: Αποστόλης Κουτσιανικούλης
Επιμέλεια κίνησης – Xορογράφος: Ξένια Θεμελή
Μουσική: Σταύρος Γασπαράτος
Φωτογραφίες: Πάτροκλος Σκαφίδας
Βοηθός σκηνοθέτη: Θάνος Παπαδόγιαννης
Παίζουν: Θάνος Λέκκας, Δημήτρης Καπουράνης

Σινεμά κάτω από τα αστέρια: Ο Πίνκι και οι πειρατές
2025-09-09 20:30 - 22:00 | 8ο Γυμνάσιο Αθηνών, Νικοπόλεως 33, Αθήνα, Greece
Μαζί με τον τρομερό πειρατή Μαυροδόντη, θρύλο των επτά θαλασσών, ο μικρός Πίνκι μαζί με το κορίτσι του, τη Ρέιβεν, ξεκινούν μια συναρπαστική περιπέτεια προς το εξωτικό βασίλειο της Λάμα Ράμα, όπου βρίσκεται κρυμμένος ο θρυλικός θησαυρός του βασιλιά Ρούφους. Όμως, ο Πίνκι έχει έναν τελείως διαφορετικό θησαυρό στο μυαλό του, αφού αναζητά τον εξαφανισμένο πατέρα του.

Σινεμά κάτω από τα αστέρια: Το απίθανο κοάλα
2025-09-09 20:30 - 22:00 | 4ο Γυμνάσιο – 6ο Εσπερινό Λύκειο Αθηνών, Σάμου 46, Αθήνα, Greece
Ο Blinky Bill είναι ένα μικρό και αξιαγάπητο κοάλα με μεγάλη φαντασία. Ένας εξερευνητής στην καρδιά, που ονειρεύεται να αφήσει την μικρή του πράσινη πόλη και να ακολουθήσει τον εξερευνητή πατέρα του στα ταξίδια του. Όταν όμως ο Μr. Bill χάνεται σε ένα ταξίδι του, ο Βlinky είναι ο μόνος που πιστεύει ότι ο πατέρας του είναι ακόμα ζωντανός. Κάπως έτσι ξεκινάει ένα μεγάλο ταξίδι, συναντάει νέους φίλους στην ατέλειωτη έρημο, σε μια περιπέτεια που τον φέρνει αντιμέτωπο με τον επικίνδυνο έξω κόσμο μακριά από το σπίτι του.
Έκανε την εμφάνισή του πίσω στο μακρινό 1933, όταν η Dorothy Wall κυκλοφόρησε στην Αυστραλία μια σειρά βιβλίων για ένα μικρό, ταξιδιάρικο, ατρόμητο και φιλικό κοάλα, που αργότερα έγινε διάσημο σε ολόκληρο τον κόσμο.

Σινεμά κάτω από τα αστέρια: Μουλάν
2025-09-09 20:30 - 22:00 | 57ο Γυμνάσιο Αθηνών, Αστραπόγιαννου 3, Αθήνα
Η έξυπνη Μουλάν αποδεικνύει την αξία της έξω από την παραδοσιακή κοινωνία, όταν μεταμφιεσμένη σε άντρα στρατιώτη, τον “Πινγκ”, παίρνει τη θέση του πατέρα της στον Αυτοκρατορικό Στρατό της Κίνας. Mε λίγη βοήθεια από τον αστείο δράκο φύλακά της, τον Mούσου, και έναν τυχερό γρύλο, τον Kρι-Kι, η Mουλάν παλεύει να κερδίσει το σεβασμό των συνπολεμιστών της και του γενναίου λοχαγού Σανγκ. Oι περιπέτειές της κλιμακώνονται σε μια μάχη στην κορυφή του Αυτοκρατορικού Παλατιού, όπου η τιμή της οικογένειάς της, η μοίρα του Aυτοκράτορα και ολόκληρης της Kίνας κρέμεται από τα χέρια της.

Σινεμά κάτω από τα αστέρια: Σταχτοπούτα
2025-09-09 20:30 - 22:00 | 7ο Γυμνάσιο – 7ο ΓΕΛ Αθηνών, Πρατίνου 19 & Σπ. Μερκούρη, Αθήνα, Greece
Μέρος της Walt Disney Signature Collection και του αναγνωρισμένου Εθνικού Μητρώου Κινηματογράφου, η κλασική ταινία κινουμένων σχεδίων της Ντίσνεϊ Σταχτοπούτα είναι αγαπητή από γενιές θαυμαστών για τη διαχρονική ιστορία της, τους αξέχαστους χαρακτήρες και την εμβληματική τέχνη. Μοιραστείτε τη μαγεία καθώς η καλοσυνάτη κι εργατική Σταχτοπούτα ανταμοίβεται με μια μαγεμένη βραδιά στον βασιλικό χορό. Χρειάζεται μόνο η βοήθεια των πιστών φίλων της, των ποντικών Ζακ και Γκας, και ένα νεύμα της νεραϊδονονάς και λίγο “Μπίμπιντι – Μπόμπιντι – Μπου”. Γιορτάστε την κληρονομία της κλασικής ταινίας κινουμένων σχεδίων της Ντίσνεϊ, της Σταχτοπούτας, όπου τα όνειρα γίνονται πραγματικότητα!

Ραψωδός Φιλόλογος στην Τεχνόπολη
2025-09-09 20:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
«Ξανά και πάλι στα ηχεία SOS – SOS»
Εφτά χρόνια. Τόσο καιρό ο Ραψωδός Φιλόλογος, μάζευε ιδέες, στίχους, φως, σκοτάδι και χιλιάδες σελίδες βιβλίων, για να παρουσιάσει την δική του «Αλεξάνδρεια», το έτος 2021 μεταξύ καραντίνας, μασκών και ανθρώπινων αποστάσεων.

«Λυρική μαγεία μέσα από τις οχλοβοές»
Η «Αλεξάνδρεια» ήταν μία εσωτερική καλλιτεχνική ανάγκη, μακριά από τους ραπ δίσκους που ο Ραψωδός είχε συνηθίσει το κοινό του, αλλά χέρι – χέρι με τον τόσο ιδιαίτερο λυρισμό του, που αγαπήθηκε εδώ και μια δεκαπενταετία. Και ο κόσμος ήταν εκεί και μαζί η υπόσχεση για τη συνέχεια.

«Αναπτήρας μέσα σε αποθήκες μπαρουτιού»
Η τελευταία χρονιά έφερε αναζωπύρωση. Sold out συναυλίες μέσα σε λίγα 24ωρα σε Αθήνα και Θεσσαλονίκη, νέο single, νέους φίλους παρέα με τους παλιούς και μια υπόσχεση για τον καλύτερο ραπ δίσκο του μέχρι στιγμής. Ένα δίσκο που χώρεσε τον Solmeister, τον Astronio, τον Ήρκο Αποστολίδη, την Lucy και κάθε εικόνα, εμμονή και παραλήρημα του, από όποιο σύμπαν και αν ξεπήδησε.

«Χτυπάνε τύμπανα πολέμου, σειρήνες πανικού…»
Ο Ραψωδός Φιλόλογος επιστρέφει λοιπόν. Θα είναι το πρώτο του μεγάλο live, για να γιορτάσει τα 22 χρόνια δισκογραφίας του και να παρουσιάσει το sequel του πιο κλασσικού του album: «Εγκεφαλικό τετ α τετ 2: Ελεγεία μιας Εμμονής» και αγαπημένα τραγούδια από όλη του τη δισκογραφία. Και θα είστε όλοι εκεί για να γιορτάσετε μαζί του.

«Είναι η επιστροφή του Ραψωδού…»
Ο ΡΦ επιστρέφει μια και καλή στα μικρόφωνα και επιβιβάζεται στο διαστημόπλοιο, που θα φέρει την αλλαγή του πολυσύμπαντος. Μην χάσετε ένα μοναδικό, ανεπανάληπτο διαστρικό ταξίδι στο χωροχρόνο.

Πληροφορίες
Γενική Είσοδος: 13€
www.ticketmaster.gr

Η Μητέρα του Σκύλου του Παύλου Μάτεσι
2025-09-08 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Το εµβληµατικό έργο, που συγκαταλέγεται στα 1001 βιβλία της παγκόσµιας λογοτεχνίας που πρέπει να διαβάσει κανείς στη ζωή του, σε διασκευή Υρούς Μανέ – Κατερίνας Γιαννάκου και σκηνοθεσία Κώστα Γάκη, µε µουσική – τραγούδια του Σταµάτη Κραουνάκη. Την Ραραού ερµηνεύει η Υρώ Μανέ.
Πρωταγωνιστούν: Παναγιώτης Μπουγιούρης, Σπύρος Μπιµπίλας, Τάνια
Τρύπη, Γιάννης Βασιλώτος, Νικόλ ∆ηµητρακοπούλου, Ειρήνη Θεοδωράκη,
Νατάσα – Φαίη Κοσµίδου, Στράτος Νταλαµάγκος, Γιώργης Παρταλίδης και
Μαριαλένα Ροζάκη
Εισιτήρια:10 €

Ηλέκτρα στο Δημοτικό Θέατρο Λυκαβηττού
2025-09-08 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Σε έναν κόσμο που μαστίζεται από ολοκληρωτισμούς και κοινωνική αδικία, σε μια εποχή όπου η βία και η εκδίκηση παρουσιάζονται συχνά ως «αναγκαίο κακό», η Ηλέκτρα του Σοφοκλή αποκτά ανατριχιαστική επικαιρότητα. Η τραγωδία αυτή δεν είναι απλώς μια αφήγηση εκδίκησης· είναι ένας καθρέφτης των ανθρώπινων διλημμάτων, της διαχρονικής σύγκρουσης ανάμεσα στη δικαιοσύνη και την ηθική. Η παράστασή μας στοχεύει να αναδείξει αυτή την πολυπλοκότητα, καλώντας το κοινό να αναμετρηθεί με κρίσιμα ερωτήματα: Τι σημαίνει «αποκαθιστώ το δίκαιο»; Ποιο είναι το χρέος του καθήκοντος; Μπορεί κανείς να ζήσει με τις συνέπειες της βίας; Είναι η βία αναπόφευκτη λύση; Θα κλείσει η εκδίκηση τον κύκλο του αίματος; Είναι ποτέ δυνατή η λύτρωση; Και, τελικά, ποιος είναι ο ρόλος της αντίστασης όταν όλα φαίνονται χαμένα;
Η Ηλέκτρα, μέλος της καταραμένης οικογένειας των Ατρειδών, μια γυναίκα παγιδευμένη σε αυτόν τον κύκλο αίματος και φρίκης, είναι κάτι περισσότερο από ένας τραγικός χαρακτήρας, αφού προσωποποιεί το δίλημμα ανάμεσα στην ανάγκη για δικαιοσύνη και την ηθική επιταγή της αποφυγής της βίας. Δεν πρόκειται, επομένως, μόνο για ένα τραγικό πλάσμα της μοίρας, αλλά και για ένα δημιούργημα του χαρακτήρα της, ενός χαρακτήρα ολόψυχα δοσμένου στον αγώνα της για δικαιοσύνη. Είναι άραγε και η ίδια θύμα τής εμμονής της με την εκδίκηση ή μια φωνή αντίστασης απέναντι στη βαρβαρότητα της εξουσίας; Και γιατί όταν το παλάτι απαλλάσσεται πλέον από τους τυράννους, εκείνη δεν περνάει το κατώφλι του; Μένει απλώς έξω από τον Οίκο που μισεί ή αρνείται να γίνει μέρος του συστήματος που πολέμησε με πάθος; Είναι ακόμα δέσμια των ακραίων συναισθημάτων που την καθόρισαν – του πόνου για τον θάνατο του πατέρα, το μίσος για τη μητέρα, τη νοσταλγία για τον χαμένο αδερφό; Το πάθος της, είναι βέβαιο, δεν σιγάζει ούτε μετά την κάθαρση.
Στην Ηλέκτρα, ο ποιητής δεν δίνει απαντήσεις, οι θεοί απουσιάζουν, οι χρησμοί απλώς συμπίπτουν με τις ανθρώπινες αποφάσεις, η συνείδηση περνά σε δεύτερη μοίρα, οι Ερινύες δεν εμφανίζονται. Παρ’ όλα αυτά, το τίμημα για τους επιζώντες είναι βαρύ. Αυτό το τίμημα της επιλογής και την ανθρώπινη ανάγκη για κάθαρση με κάθε κόστος μάς καλεί να αναλογιστούμε η σοφόκλεια Ηλέκτρα. Εξάλλου, ο Σοφοκλής δεν θα μας δώσει άλλη ευκαιρία, δεν θα γράψει τριλογία: το δικό του έργο τελειώνει εδώ – εντός αυτών των 1.510 στίχων θαυμαστής συμμετρίας και λιτότητας θα διευθετηθεί κάθε μία από τις αμφιβολίες και τα ερωτήματα που έχει θέσει.
ΣΥΝΤΕΛΕΣΤΕΣ
Μετάφραση: Γιώργος Χειμωνάς
Σκηνοθεσία: Δημήτρης Τάρλοου
Σκηνικά & Κοστούμια: Πάρις Μέξης
Μουσική Σύνθεση: Φώτης Σιώτας
Σχεδιασμός φωτισμών: Αλέκος Αναστασίου
Χορογραφίες: Μαρκέλλα Μανωλιάδη
Συνεργάτις δραματουργός: Έρι Κύργια
Σχεδιασμός Ήχου: Ηλίας Φλάμμος
Βοηθοί σκηνοθέτη: Δήμητρα Κουτσοκώστα, Αρίστη Τσέλου
Βοηθός σκηνογράφου- ενδυματολόγου: Δέσποινα – Μαρία Ζαχαρίου
Βοηθός χορογράφου: Μάρω Σταυρινού
Βοηθοί φωτιστή: Χάρης Δάλλας, Ναυσικά Χριστοδουλάκου
Σχεδιασμός μακιγιάζ: Olga Faleichyk
Σχεδιασμός κομμώσεων: Θωμάς Γαλαζούλας
Φωτογραφίες: Πάτροκλος Σκαφίδας
Trailer: Θωμάς Παλυβός
Διανομή (αλφαβητικά)
Παιδαγωγός: Γιάννης Αναστασάκης
Χρυσόθεμις: Γρηγορία Μεθενίτη
Ηλέκτρα: Λουκία Μιχαλοπούλου
Αίγισθος: Νικόλας Παπαγιάννης
Κλυταιμνήστρα: Ιωάννα Παππά
Ορέστης: Αναστάσης Ροϊλός
Πυλάδης: Περικλής Σιούντας
ΧΟΡΟΣ (αλφαβητικά)
Μαργαρίτα Αλεξιάδη
Ασημίνα Αναστασοπούλου
Ελένη Βλάχου
Ιωάννα Δεμερτζίδου
Ελένη Κιλινκαρίδου – Σίστη
Ιωάννα Λέκκα
Λυδία Στέφου
Άννα Συμεωνίδου
Χαρά Τζόκα
Μουσικοί επί σκηνής: Φώτης Σιώτας, Τάσος Μισυρλής

Σινεμά κάτω από τα αστέρια: Το άλλο με τον Τοτό το ξέρεις
2025-09-08 20:30 - 22:00 | 9ο Γυμνάσιο – 9ο ΓΕΛ Αθηνών, Τρώων 2, Αθήνα
Παιδί χωρισμένων γονιών, ο Τοτό είναι απίστευτα σκανταλιάρης, σε σημείο που μετά την καταστροφική παρουσία του στα εγκαίνια ενός τοπικού μουσείου, οι γονείς του σκέφτονται να τον βάλουν σε οικοτροφείο. Εκείνος και οι φίλοι του, όμως, θέλουν να αποδείξουν πως ο μικρός έχει πέσει θύμα σκευωρίας. Η ταινία προβάλλεται μεταγλωττισμένη στα ελληνικά.

Σινεμά κάτω από τα αστέρια: Αλαντίν
2025-09-08 20:30 - 22:00 | 59ο Δημοτικό Σχολείο Αθηνών, Δόρδου 37, Αθήνα
Στα βάθη της μαγευτικής πόλης της Βαγδάτης, ένας αλητάκος με το όνομα Αλαντίν και η πονηρή μαϊμού του, ο Αμπού, παλεύουν να σώσουν την πριγκίπισσα Γιασμίν. Η ζωή του Αλαντίν αλλάζει όταν εντελώς τυχαία τρίβει ένα παλιό λυχνάρι απ’ όπου ελευθερώνεται ένα γλυκύτατο Τζίνι, το οποίο υπακούοντας τις εντολές του νέου αφεντικού, τον μετατρέπει σε πρίγκιπα. Αλλά ο μέγας βεζίρης Τζαφάρ και ο δολοπλόκος παπαγάλος του, ο Ιάγος, θέλουν να κλέψουν το λυχνάρι και τις δυνάμεις που αυτό κρύβει. Ο Αλαντίν τώρα για να μπορέσει να τους νικήσει και να κερδίσει την καρδιά της Γιασμίν, πρέπει να αποδείξει ότι είναι πρίγκιπας εκεί που μετράει περισσότερο… στην καρδιά.

Σινεμά κάτω από τα αστέρια: Στην Κορυφή του κόσμου
2025-09-08 20:30 - 22:00 | 112ο -132ο Δημοτικά Σχολεία Αθηνών, Ταϋγέτου 60, Αθήνα, Greece
Η Σάσα είναι μια νεαρή Ρωσίδα αριστοκράτισσα του 19ου αιώνα, της οποίας ο εξερευνητής παππούς δεν έχει επιστρέψει από το τελευταίο του ταξίδι στον Βόρειο Πόλο. Εμπνευσμένη από το πάθος του κι επαναστατώντας απέναντι στο γάμο που της ετοιμάζουν οι δικοί της, φεύγει από το σπίτι και ξεκινά την αναζήτηση του τολμηρού προγόνου της. Σχεδιασμένο στο χέρι animation που αναζητά την αίσθηση της κλασικής περιπέτειας. Με «χάρτινους» χαρακτήρες, μα παλιομοδίτικη γοητεία και στιβαρή κινηματογραφική άποψη, που σέβεται εφηβικό κι ενήλικο κοινό.

Η πρώτη ταινία του Ρεμί Σαγέ είναι ένα animation το οποίο προσπαθεί να ξαναβρεί τη χαμένη γοητεία του χειροποίητου σκίτσου, του 2D και της κλασικής περιπέτειας. Γι’ αυτό και η ιστορία του μοιάζει βγαλμένη από μυθιστόρημα του 19ου αιώνα, στο τέλος του οποίου η νεαρή Ρωσίδα αριστοκράτισσα Σάσα περιμένει την καθυστερημένη επιστροφή του εξερευνητή παππού της από το τελευταίο του ταξίδι στον Βόρειο Πόλο. Προσπαθεί να πείσει τους πάντες να οργανώσουν μια αποστολή ανεύρεσής του, αλλά όταν αποτυγχάνει, εμπνευσμένη από το πάθος του κι επαναστατώντας απέναντι στο γάμο που της ετοιμάζουν οι δικοί της, φεύγει από το σπίτι και ξεκινά την αναζήτηση του τολμηρού προγόνου της.
Η ιστορία είναι τετριμμένη και οι χαρακτήρες μονοδιάστατοι, αλλά οι εικόνες του Σαγέ διαθέτουν παλιομοδίτικη φινέτσα και αυθεντικό συναίσθημα, που κάνουν την ταινία του βαθιά ανθρώπινη όσο και πειστικά φαντασμαγορική. Το αρκτικό τοπίο είναι ποιητικά ρεαλιστικό, τα απαλά χρώματα και τα ελαφριά περιγράμματα έχουν μια εικαστική ποιότητα και η όλη περιπέτεια, απλή, συγκινητική κι επιμορφωτική, διαθέτει στιβαρή κινηματογραφική άποψη, που σέβεται τόσο το εφηβικό όσο και το ενήλικο κοινό.

Δήμος Αθηναίων: Η «Ανοιχτή Γειτονιά 15 λεπτών» - 3η Δημοτική Κοινότητα
2025-09-08 18:30 - 22:00 | Σεράφειο, Εχελιδών & Πειραιώς 144, Αθήνα, 11854
Οι γειτονιές της Αθήνας γίνονται πόλεις των 15 λεπτών
Την Κυριακή 7 Σεπτεμβρίου, στη 3η ΔΚ, στο Σεράφειο

Σινεμά κάτω από τα αστέρια: Ο Λούης και οι Εξωγήινοι
2025-09-08 08:00 - 17:00 | 25ο – 174ο Δημοτικά Σχολεία Αθηνών, Πανδοσίας 2, Αθήνα, Greece
Όταν ο μπαμπάς σου είναι φανατικός της άποψης ότι υπάρχουν εξωγήινοι, η ζωή δεν είναι εύκολη -ούτε και πολύ φυσιολογική! Παρά την αγάπη του για εκείνον, ο 12χρονος Λούης δεν πιστεύει τους ισχυρισμούς του πατέρα του, οπότε η έκπληξή του είναι τεράστια όταν τρεις ατζαμήδες μικροί εξωγήινοι, ο Μογκ, ο Ναγκ και ο Γουάμπο, προσγειώνονται ξαφνικά μπροστά του. Ενθουσιασμένος με την αναπάντεχη αυτή συνάντηση, ο Λούης θέλει να μοιραστεί με τον πατέρα του το φανταστικό αυτό νέο, αλλά συνειδητοποιεί ότι εκείνος θέλει να «παγώσει» και να μελετήσει τους καινούργιους του φίλους. Στο μεταξύ, ο Λούης και οι τρεις εκκεντρικοί του φίλοι θα ζήσουν μια ανατρεπτική περιπέτεια στην προσπάθειά τους να επιστρέψουν οι εξωγήινοι σπίτι τους. Μήπως ο Λούης θα έπρεπε να φύγει μαζί τους για να ξεφύγει από τα γήινά του προβλήματα; Ή μήπως μερικές φορές πρέπει να φτάσεις μέχρι τα άστρα για να βρεις το πού ανήκεις πραγματικά;

Όρνιθες στο Δημοτικό Θέατρο Λυκαβηττού
2025-09-07 21:30 - 23:59 | Δημοτικό Θέατρο Λυκαβηττού, Αθήνα, Αττική, Greece
Το οικουμενικό ποίημα του Αριστοφάνη μέσα από το προσωπείο της κωμωδίας μιλά για μια καινούρια αρχή, μακριά από τον κορεσμό, την παρακμή και τη διαφθορά της ανθρώπινης κοινωνίας.
Μια παράσταση που τοποθετεί στο επίκεντρο την ανθρώπινη ύπαρξη, τη μεταμόρφωση και την αποκατάσταση μιας κοσμικής ισορροπίας.
Η υπόθεση των Ορνίθων
Δύο φίλοι, ο Πισθέταιρος και ο Ευελπίδης, απογοητευμένοι από τις συνθήκες ζωής στην πόλη τους, αναζητούν έναν νέο τόπο όπου θα μπορέσουν να ζήσουν με ηρεμία και χαρά. Η επαφή τους με τον κόσμο των πουλιών θα τους δώσει την ιδέα να ιδρύσουν μια καινούργια πολιτεία στους αιθέρες, μεταξύ γης και ουρανού.
Ενώ το χτίσιμο της πόλης βρίσκεται σε εξέλιξη, καταφθάνουν απρόσκλητοι επισκέπτες από τον κόσμο των ανθρώπων, διεκδικώντας αυθαίρετα εξουσίες και προνόμια, ενώ παράλληλα απεσταλμένοι των θεών του Ολύμπου διαμαρτύρονται θορυβημένοι για την αμφισβήτηση της θεϊκής κυριαρχίας καθώς η νέα πόλη εμποδίζει τους καπνούς από τις θυσίες να φτάσουν στον ουρανό.
Θα καταφέρουν ο Πεισθέταιρος και ο Ευελπίδης, με τη συμβολή των πουλιών, να ολοκληρώσουν το χτίσιμο της Νεφελοκοκκυγίας; Πόσο εύκολο θα είναι να πραγματώσουν τη δική τους ουτοπία;
Η καλοκαιρινή περιοδεία σε επιλεγμένα ανοιχτά θέατρα της Αττικής θα ανακοινωθεί σύντομα.
ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Τάσος ΡούσσοςΣκηνοθεσία: Άρης ΜπινιάρηςΔραματουργική επεξεργασία – Διασκευή: Έλενα Τριανταφυλλοπούλου, Άρης ΜπινιάρηςΣχεδιασμός παραγωγής (σκηνικά, κουστούμια, μάσκες, αντικείμενα): Πάρις ΜέξηςΜουσική σύνθεση και σύνθεση ηχοτοπίων: Αλέξανδρος Δράκος ΚτιστάκηςΚινησιολογία: Αλέξανδρος ΒαρδαξόγλουΣχεδιασμός φωτισμών: Βαγγέλης ΜούντριχαςΣχεδιασμός ήχου: Νικόλας ΚαζάζηςΆ βοηθός σκηνοθέτη: Νεφέλη ΠαπαναστασοπούλουΒ βοηθός σκηνοθέτη: Βαγγέλης ΠρασσάςΒοηθός σκηνογράφου – ενδυματολόγου: Αλέγια ΠαπαγεωργίουΣχεδιασμός κομμόσεων: Χρόνης Τζήμος
Συνεργάτης φωτιστής: Αλέξανδρος Αλεξάνδρου
Φωτογραφίες promo: Μαρίζα Καψαμπέλη3D graphics: Εριφύλη ΔουκέληVideo promo: Θωμάς Παλυβός
Επικοινωνία & Γραφείο Τύπου: Μαρία ΤσολάκηΔιαφήμιση – Social Media: Renegade MediaΠαραγωγή: ΘΕΑΤΡΟΥ ΤΕΧΝΗ Ε.Ε.
Διανομή
Πισθέταιρος: Οδυσσέας ΠαπασπηλιόπουλοςΕυελπίδης: Γιώργος ΧρυσοστόμουΈποπας: Κώστας ΚορωναίοςΧρησμολόγος – Προμηθέας: Στέλιος ΙακωβίδηςΠοιήτρια – Ίρις: Κωνσταντίνα ΤάκαλουΜέτων – Ηρακλής: Ερρίκος ΜηλιάρηςΕπίτροπος – Ποσειδώνας: Μάριος ΠαναγιώτουΣυκοφάντης: Θανάσης Ισιδώρου
Χορός: Θανάσης Ισιδώρου, Ειρήνη Κατσινούλα, Τάσος Κορκός, Αυγουστίνος Κούμουλος, Μαρία Κυρώζη, Μαριάννα Μαθιά, Κώστας Phoenix, Κυριάκος Σαλής, Ειρήνη Τσέλλου
Προπώληση : www.ticketservices.gr
Τιμές εισιτηρίων : 23 ευρώ γενική είσοδος & 20 ευρώ για φοιτητές, άνεργους, ΑμεΑ

Ας περιμένουν οι γυναίκες
2025-09-07 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Προβολή της ταινίας με όλα τα τραγούδια ερμηνευμένα ζωντανά επί σκηνής από την Babis Batmanidis Company

To “Ας περιμένουν οι Γυναίκες!” είναι ένα case study από μόνο του. Ποτέ άλλοτε μία ταινία στην ελληνική κινηματογραφική ιστορία δεν απέκτησε τόσο φανατικό και πολύ ύστερο κοινό όσο το αριστούργημα του Σταύρου Τσιώλη. Εν έτει 2025 και 27 χρόνια μετά την πρώτη προβολή του, συνεχίζει να γοητεύει και να επανατοποθετείτε στο σήμερα, όσο κανένα άλλο ίσως φιλμικό πόνημα. Ο Σταύρος Τσιώλης συνεχίζει να σαγηνεύει µε το έργο του και να κερδίζει συνεχώς ένα νέο κοινό έχοντας καταφέρει να κάνει έναν ιδιαίτερα άµεσο κινηµατογράφο, µε χιούµορ και πολιτική µατιά, χωρίς τη χρήση εύπεπτων και “βατών” µοτίβων. Η “λαϊκή” λυρικότητα, ο νεορεαλισµός της επαρχίας, η δύναµη της ντοπιολαλιάς ασκούν µέχρι σήµερα µια ιδιαίτερη γοητεία σε κινηµατογραφόφιλους και µη.
Το σύνολο της εκπληκτικής μουσικής ανθολογίας που ακούγεται στην ταινία, θα ερμηνευτεί ζωντανά από την πολυμελή ορχήστρα Babis Batmanidis Co(m)pany, παράλληλα με την προβολή της ταινίας αναδεικνύοντας με αυτόν τον τρόπο μια άλλη δυναμική των εικόνων της ταινίας, συστήνοντας παράλληλα στο κοινό μια πρωτότυπη θέαση που μετουσιώνεται σε μία μοναδική εμπειρία.
Η ταινία
Το “Ας περιµένουν οι γυναίκες!” γυρίστηκε το 1998. Τρεις µπατζανάκηδες (Γιάννης Ζουγανέλης, Αργύρης Μπακιρτζής, Σάκης Μπουλάς), κατά τη διάρκεια του καλοκαιριού, περνούν µια ταραχώδη ερωτική περιπέτεια πέριξ της λίµνης Βόλβης ενώ οι οικογένειες τους περιµένουν στη Θάσο την άφιξή τους. Λάτρης του ελληνικού επαρχιακού τοπίου, των σουρεαλιστικών διαλόγων, των συγκινητικών µικρών καθηµερινών λεπτοµερειών και των συχνά ακατέργαστων ερµηνειών, ο Σταύρος Τσιώλης παρουσιάζει µε χιούµορ, αθωότητα κι ακοµπλεξάριστα -όσο καµία άλλη ταινία του ελληνικού κινηµατογράφου- το πορτρέτο του νεοέλληνα της δεκαετίας του ’90. Ντοκουµέντο µιας ολόκληρης εποχής που είναι ακόµα σηµείο αναφοράς στην κοινωνικοπολιτική ζωή της χώρας, το «Ας περιµένουν οι Γυναίκες!» είναι η πιο δηµοφιλής ταινία του σκηνοθέτη µε χιλιάδες προβολές σε αίθουσες και ηλεκτρονικές πλατφόρµες και µε φανατικούς θεατές που την ακολουθούν .
Η ορχήστρα επί σκηνής
Η Babis Batmanidis Co(m)pany χαρακτηρίζεται από μία ιδιαίτερη εκφραστική γνησιότητα η οποία µεταφράζεται σε κάθε τους ζωντανή εµφάνιση, σε άφθονο γέλιο και ασταµάτητο χορό, µεταφέροντας το κοινό σε ένα σουρεαλιστικό σύµπαν. Τα υπερβατικά και καταστασιακά τους live, κάτι ανάµεσα σε κοινωνικοπολιτικό stand up comedy και σε µουσική πίστας της δεκαετίας του ’90, περιέχουν διασκευές γνωστών τραγουδιών αλλά κυρίως δικές τους πρωτότυπες δηµιουργίες, συχνά µε κωµικό στίχο. Στην 14χρονη πορεία τους συνδιαλέγονται αβίαστα µε το σύµπαν του Σταύρου Τσιώλη, µε τον οποίον τελικά γνωρίστηκαν και συνδέθηκαν µε στενή φιλία µέχρι τον θάνατό του. Οι δύο αυτοί παράλληλοι κόσµοι συναντήθηκαν καλλιτεχνικά στην τελευταία ταινία του σκηνοθέτη «Γυναίκες που περάσατε από δω» (2017), µε την συµµετοχή δύο µελών της ορχήστρας (Μπάµπης Μπατµανίδης, Σταύρος Αποστολίδης) στο casting της ταινίας.
Προπώληση εισιτηρίων: www.ticketmaster.gr

Σινεμά κάτω από τα αστέρια: Η Γιούκου και το Λουλούδι των Ιμαλαΐων
2025-09-07 20:30 - 22:00 | 41ο Γυμνάσιο Αθηνών, Πάτμου 11-13, Αθήνα, Greece
Η Γιούκου είναι ένα μικρό ποντίκι, το οποίο για να σώσει την άρρωστη γιαγιά της ξεκινάει για ένα μακρύ ταξίδι ως την κορυφή των Ιμαλαΐων, όπου φύεται το μαγικό λουλούδι του αιώνιου φωτός.

Σινεμά κάτω από τα αστέρια: Γάτες στο Μουσείο
2025-09-07 20:30 - 22:00 | 56ο Γυμνάσιο Αθηνών, Αχαΐας 3, Αθήνα, Greece
Ο γάτος Βίνσεντ και ο ποντικός φίλος του Μορίς βρίσκουν καταφύγιο στο μουσείο Ερμιτάζ. Ο πρώτος γίνεται μέλος της εκλεκτής γατο-ομάδας που προστατεύει τα έργα τέχνης, αλλά ο δεύτερος είναι αποφασισμένος να δοκιμάσει πόσο… νόστιμη είναι η κλασική ζωγραφική.

Σινεμά κάτω από τα αστέρια: Η Πεντάμορφη και το Τέρας
2025-09-07 20:30 - 22:00 | 71ο Δημοτικό Σχολείο Αθηνών, Γενναίου Κολοκοτρώνη 25,, Αθήνα
Η όμορφη Μπελ βρίσκεται παγιδευμένη στο κάστρο ενός μεταμορφωμένου σε τέρας πρίγκιπα, του οποίου θα κλέψει την καρδιά.

Σινεμά κάτω από τα αστέρια: Γοριλομπελάδες
2025-09-07 20:30 - 22:00 | 4ο Δημοτικό Σχολείο, Οδος Λεονταρίου, Εργατικές Κατοικίες Παλλήνης
Ο Νιφάδας, ο μοναδικός λευκός γορίλας του κόσμου, δραπετεύει από το ζωολογικό κήπο της Βαρκελώνης και μαζί με τον Ελούρ, ένα… ζεν κόκκινο πάντα, αναζητούν τη μάγισσα ενός τσίρκου, η οποία μπορεί να κάνει το τρίχωμά του μαύρο και τον ίδιο «κανονικό».

Δήμος Αθηναίων: Η Ανοιχτή Γειτονιά 15 λεπτών - 2η Δημοτική Κοινότητα
2025-09-07 18:30 - 22:00 | Λέσχη Φιλίας Νέου Κόσμου, Χελντραϊχ 15, Αθήνα
Οι γειτονιές της Αθήνας γίνονται πόλεις των 15 λεπτών
Την Κυριακή 7 Σεπτεμβρίου, στη 2η ΔΚ, στη Λέσχη Φιλίας Νέου Κόσμου, η Ανάληψη του Κυρίου, Χελντραϊχ 15, στις 18.30

Αινιγματικές Παραλλαγές στο Δημοτικό Θεάτο Λυκαηβηττού
2025-09-06 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Οι «Αινιγματικές Παραλλαγές» του Eric- Emmanuel Schmitt, σε σκηνοθεσία Σωτήρη Τσαφούλια – Πυγμαλίωνα Δαδακαρίδη, μετά την τεράστια επιτυχία με τις sold out παραστάσεις επιστρέφει.
Ο Γιάννης Μπέζος και ο Πυγμαλίων Δαδακαρίδης πρωταγωνιστούν στις «Αινιγματικές Παραλλαγές». Μια συνέντευξη που οδηγεί σε ένα σκληρό παιχνίδι της αλήθειας και παράλληλα φανερώνει έναν τρυφερό και ευαίσθητο κόσμο.
Ο Σωτήρης Τσαφούλιας συναντάει σκηνοθετικά τον Πυγμαλίωνα Δαδακαρίδη και μαζί έρχονται αντιμέτωποι μέσα από το έργο, με τον διχασμό, την απομόνωση, τις ανθρώπινες σχέσεις και τα αιώνια μυστήρια του έρωτα.
Υπόθεση Έργου:
Ο Αμπέλ Ζνόρκο (Γιάννης Μπέζος) είναι ένας συγγραφέας, βραβευμένος με Νόμπελ που ζει μόνος, αποτραβηγμένος στο Ροσβανοϋ, ένα μικρό νησί στη Θάλασσα της Νορβηγίας, αποφεύγοντας τα πάντα και ειδικά τους ανθρώπους. Έχοντας πρόσφατα εκδώσει το 21ο του βιβλίο που έχει γίνει τεράστια επιτυχία, δέχεται να δώσει συνέντευξη σε έναν δημοσιογράφο που τον πολιορκεί καιρό τον Έρικ Λάρσεν (Πυγμαλίων Δαδακαρίδης).
Άραγε πόσο τυχαία επέλεξε ο Αμπέλ Ζνόρκο τον συγκεκριμένο δημοσιογράφο και πόσο τυχαία επέλεξε ο Έρικ Λάρσεν τον συγκεκριμένο συγγραφέα;
Τι συνδέει τους δυο άντρες και ποια μονοπάτια θα αναγκαστούν να περάσουν και να ξεπεράσουν, όσο οι ανατροπές διαδέχονται η μια την άλλη σε μια ιστορία που η θέση της γάτας και του ποντικού αλλάζει συνεχώς.
Σκηνοθετικό σημείωμα :
Ο διχασμός είναι ίσως η μεγαλύτερη πανδημία της ανθρωπότητας.
Οι κοινωνίες των ανθρώπων έδειχναν πάντα μεγαλύτερη προτίμηση στο σύμβολο της διαίρεσης.
Αν όμως κάτσουμε με ψυχραιμία και μελετήσουμε αυτά που μας χωρίζουν, θα δούμε ότι η βάση τους είναι κοινή. Είναι σαν να τσακώνονται δυο άνθρωποι για το
πιο από τα κλαδιά ενός δέντρου είναι πιο ξεχωριστό, χωρίς να βλέπουν ότι όλα τα κλαδιά έχουν αφετηρία τους, τον ίδιο κορμό.
Δεν διχαζόμαστε για το που θέλουμε να φτάσουμε, άλλα για το ποιον δρόμο θα ακολουθήσουμε προκείμενου να φτάσουμε κάπου.
Ο Ηράκλειτος πίστευε ότι ο κόσμος δημιουργείται από τη «φωτιά», την αντίθεση και τον πόλεμο μεταξύ των αντιθέτων, στο οποίο συμπληρώνει: «τα εναντιόδρομα έχουν ενιαία φορά – από τα αντίθετα γεννιέται η ωραιότερη αρμονία».
Τι θα γίνονταν όμως αν σε κάθε τέτοια περίπτωση, μπορούσαμε να διακρίνουμε με νηφαλιότητα τα κοινά μας στοιχεία; Αν μπορούσαμε να διακρίνουμε πως κάθε έννοια ή ορισμός, εμπεριέχει αυτόματα και το αντίθετο αυτού που υποδηλώνει το όνομα του;
Οι Αινιγματικές Παραλλαγές του Eric-Emmanuel Schmitt είναι ένα έργο που ουσιαστικά μας δείχνει, πως όσα μας διχάζουν μπορούν εύκολα να μετατραπούν σε αυτά που μας ενώνουν με σκοπό τι άλλο; Μια καλύτερη ζωή που την κυβερνά η ομόνοια και η αγάπη στην πραγματική, οικουμενική και πανανθρώπινη διάσταση της.
Σωτήρης Τσαφούλιας
«Τι είναι αυτό που μας απομονώνει και τι αυτό που μας συνδέει στις ανθρώπινες σχέσεις. Τι σημάνει να αγαπάς και να ερωτεύεσαι. Πως η μοναξιά και ο φόβος μπορούν να αλλάξουν την πιο σκληρή εκδοχή του εαυτού μας και να μας οδηγήσουν στην αγάπη και στην αποδοχή. Μέσα από αυτό το υπέροχο κείμενο μαζί με τον καλό μου φίλο Σωτήρη Τσαφούλια και τον θαυμάσιο κύριο Γιάννη Μπέζο ακουμπάμε τις Αινιγματικές Παραλλαγές και ταξιδεύουμε σε έναν κόσμο που ο χρόνος αλλά και ο άνθρωπος φτάνει στην πιο σημαντική στιγμή του μετά την γέννηση…στην αγάπη και στο ποσό δύσκολα αλλά γενναία την ανακαλύπτεις και την αποδέχεσαι πριν σε προσπεράσει ο χρόνος…»
Πυγμαλίων Δαδακαρίδης
Συντελεστές:
Μετάφραση: Εύα Κοτανίδη
Σκηνοθεσία: Σωτήρης Τσαφούλιας, Πυγμαλίων Δαδακαρίδης
Σκηνογράφος: Kωνσταντίνος Ζαμάνης
Ενδυματολόγος: Άγις Παναγιώτου
Σχεδιασμός Φωτισμού: Λευτέρης Παυλόπουλος
Μουσική σύνθεση: Θοδωρής Οικονόμου
Επιμέλεια Κίνησης: Μπίλιω Μαρνέλη
Βοηθός σκηνοθέτη: Παναγιώτα Παπαδημητρίου
Βοηθός ενδυματολόγου: Εύα Καμπερίδου
Παίζουν :
Γιάννης Μπέζος, Πυγμαλίων Δαδακαρίδης, Γεωργία Συφιανού

Planet Of Zeus | 25th Anniversary Show
2025-09-06 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Οι Planet of Zeus γιορτάζουν 25 χρόνια μουσικής με μία μεγάλη συναυλία στην Αθήνα!

25 χρόνια πέρασαν από την μουσική εκκίνηση που θα άλλαζε τα δεδομένα στο εγχώριο -και όχι μόνο- heavy μουσικό στερέωμα. 25 χρόνια γεμάτα ένταση, αγωνία, ασταμάτητες προσπάθειες, αλλεπάλληλες περιοδείες, αλλά και δημιουργικότητα, καλλιτεχνικές αναζητήσεις, συναισθηματικά rollercoasters και συντροφικότητα!
Αν οι Planet of Zeus μπορούν να υπερηφανεύονται για ένα πράγμα, αυτό είναι πως παραμένουν μαζί, από την πρώτη στιγμή μέχρι σήμερα. Από τα ιδρωμένα live στα θρυλικά υπόγεια του Rodeo και του An Club, στα large venue sold out shows και τις prestigious πανευρωπαϊκές περιοδείες, το αδιάσπαστο κουαρτέτο έχει σφυρηλατηθεί εν μέσω των δυσκολότερων, αλλά και των επικότερων συγκυριών, και έχει δεθεί όσο λίγα. Δέσιμο που βγαίνει και επί σκηνής, καθώς οι συναυλίες τους συνεχίζουν μέχρι και σήμερα να αποτελούν κάποιες εκ των πλέον ισοπεδωτικών live εμπειριών που μπορεί να απολαύσει το κοινό του ήχου.
Τα milestones τους είναι αμέτρητα. Οι 10 χιλιάδες παρευρισκόμενοι στο Κέντρο Πολιτισμού Ίδρυμα Σταύρος Νιάρχος και οι επιτυχημένες Ευρωπαϊκές περιοδείες πλάϊ σε ονόματα όπως οι Clutch, Grand Magus και Kvelertak, όπως και οι συμμετοχές στα μεγαλύτερα και σπουδαιότερα metal festivals της Ευρώπης (Wacken, Hellfest, Graspop, Bloodstock, Mystic κ.α.) συνοψίζουν μία αξιοζήλευτα συνεπή πορεία. Η αυξάνουσας δυναμική και δημοτικότητά τους δε, τους έχει καθιερώσει δικαίως ως μία από τις πιο υπολογίσιμες δυνάμεις του ευρύτερου Ευρωπαϊκού heavy rock / metal στερεώματος. Η πρόσφατη δισκογραφική τους επιστροφή, με το “Afterlife” album, αποτέλεσε μια τομή στην καριέρα τους. Η καθολική αποδοχή του νέου υλικού από το fanbase τους, αλλά και ο εκρηκτικός ενθουσιασμός του ευρύτερου κοινού, ήρθαν να πιστοποιήσουν πως οι Planet of Zeus διανύουν την καλύτερη τους φάση!
Το Σάββατο 6 Σεπτεμβρίου ενώνουμε τις φωνές και τις ενέργειές μας, σε μία από τις μεγαλύτερες και σημαντικότερες ροκ συναυλίες των τελευταίων ετών! Εκείνη την ημέρα, όλοι οι δρόμοι θα οδηγούν στην Τεχνόπολη Δήμου Αθηναίων, εκεί που οι Planet of Zeus θα πραγματοποιήσουν το επετειακό live για τα 25 χρόνια πορείας τους! Το υμνικό heavy rock’n’roll τους θα πάρει τον πρώτο λόγο και οι ίδιοι, αναμοχλεύοντας τις σπουδαιότερες στιγμές της δισκογραφίας τους θα μας παραδώσουν ένα χορταστικό show γεμάτο εκπλήξεις, με τον μοναδικό ηλεκτρισμό που χαρακτηρίζει κάθε on-stage περιπέτειά τους! Το σύνθημα είναι πλέον γνωστό!
Planet of Zeus social links:
W: https://www.planetofzeus.gr
FB: https://www.facebook.com/planetofzeus
IG: https://www.instagram.com/planetofzeus
BC: https://planetofzeus.bandcamp.com

Πληροφορίες:
Ώρα προσέλευσης: 19:00
Ώρα Έναρξης: 20:00
Τιμές Εισιτηρίων
Early Bird : 15€
Προπώληση : 18€
Ταμείο: 20€
Προπώληση: ticketmaster.gr
Δημοσιογραφική επικοινωνία: 3plabgr@gmail.com
